Nyagan
Nyagan — Rossiyaning Xanti-Mansilar muxtor okrugidagi shahar. Sverdlovsk temir yoʻlining Serov — Ivdel — Priobye yoʻlida joylashgan boʻlib, janubda Xanti-Mansiysk, Tobolsk va Tyumen bilan, janubi-gʻarbiy yoʻnalishda Serov va Yekaterinburg shaharlari hamda shimoliy yoʻnalishda Priobye qishlogʻi bilan avtomobil yoʻllari bilan bogʻlangan. Shuningdek, noyabrdan fevralgacha boʻlgan davrda Nyagandan qishki yoʻllar orqali Oktyabrskoye qishlogʻiga, Beloyarskiy, Beryozovo shaharlari hamda Xanti-Mansilar muxtor okrugining shimolidagi boshqa aholi punktlariga borish mumkin. Shaharning aholisi 63034 kishidan iborat. Nyagan tuman ahamiyatiga ega shahar. Shuningdek, okrug ahamiyatiga ega shahar maqomiga ham ega. Mahalliy oʻzini-oʻzi boshqarish doirasida Nyagan yagona aholi punktidir, yaʼni boshqa aholi punktlari bilan birlashtirilmagan. Shahar 1965-yilda Nyax qishlogʻi sifatida tuzilgan. (Xantichada nex, nyoh, neuh, neuh „ochiq joydan oqib oʻtadigan kichik daryo“ degan maʼnoga ega). 1985-yilda unga shahar maqomi berilgan hamda unga eng yaqin joylashgan Nyagan stantsiyasi nomi bilan atala boshlagan. Stansiya nomi esa, oʻz navbatida „Nyagynegan“ daryosi nomidan olingan boʻlib, „yegan“ soʻzi „katta daryo“ degan maʼnoga ega.